**K R I T É R I Á**

**pre prijímanie žiakov základných škôl do 1. ročníka študijných odborov a učebných odborov na SOŠ technickú Námestovo v školskom roku 2020/2021**

V zmysle § 62 až § 68 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, rozhodnutím ministra školstva o termínoch, organizácii a hodnotení prijímania na vzdelávanie v stredných školách v čase mimoriadnej situácie v školskom roku 2019/2020 , a po prerokovaní v pedagogickej rade školy 05. 05. 2020 vydáva riaditeľ školy nasledovné kritériá :

**Počty prijímaných žiakov**

**Študijné odbory :**

2411 K         mechanik nastavovač                                                  22 žiakov

3656 K          operátor stavebnej výroby                                                  19 žiakov

3650 M       staviteľstvo                                                                        20 žiakov

**Učebné odbory :**

2433 H obrábač kovov                                                 10 žiakov

2464 H strojný mechanik                                                                   12 žiakov

3661 H murár                                                                                     16 žiakov

2487 H01 autoopravár - mechanik                                                        20 žiakov

3663 H tesár                                                                                       10 žiakov

3678 H inštalatér                                                                              12 žiakov

**Podmienky prijatia :**

* úspešné ukončenie 9. ročníka ZŠ
* dobrý zdravotný stav
* administratívne vykonanie prijímacích skúšok

Riaditeľ školy príjme žiakov po administratívnom vykonaní prijímacích skúšok podľa poradia na základe počtu získaných bodov do plánovaného počtu v jednotlivých odboroch a triedach podľa nasledovných kritérií :

**Kritériá na prijatie :**

1. Za prospech na základnej škole budú pridelené preferenčné body podľa známok z **koncoročnej klasifikácie** **za 8. ročník a polročnej klasifikácie za 9. ročník** základnej školy nasledovne :

**1. 1. Povinné predmety :**

* slovenský jazyk a literatúra
* matematika

Do celkového súčtu budú pridelené body za každú známku samostatne podľa nasledujúceho vzťahu: počet bodov= **5.(4-x).(4-x)**, kde x je známka.

Napr. : SJL 8. roč. známka 2; 1. polrok 9. ročníka známka 3

MAT 8. roč. známka 3; 1. polrok 9. ročníka známka 3

**SJL 20+5=25** 5.(4- 2).(4-2)=20 5.(4-3).(4-3)=5

**MAT 5+5=10** 5.(4-3).(4-3)=5 5.(4-3).(4- 3)=5

**1. 2 Profilové predmety :**

* fyzika

Do celkového súčtu budú pridelené body za predmet fyzika za každú známku samostatne podľa nasledujúceho vzťahu : počet bodov = **3.(4-x).(4-x)**, kde x je známka.

Napr. : 8.roč. známka 3; 1. polrok 9. ročníka známka 4

**FYZ 3+ 0= 3** 3.(4-3).(4-3)=3 3.(4-4).(4-4)=0

**1.3 Doplnkové predmety :**

* anglický jazyk

Do celkového súčtu budú pridelené body za predmet anglický jazyk za každú známku samostatne podľa nasledujúceho vzťahu: počet bodov= **2.(4-x).(4-x)**, kde x je známka.

Napr. : 8.roč. známka 2; 1. polrok 9. ročníka známka 3

**ANJ 6+2=8** 2.(4-2).(4-2)=6 2.(4-3).(4-3)=2

1. Ak žiak dosiahol v **posledných troch školských rokoch vzdelávania stupeň výborný** zo všetkých predmetov, započítava sa mu za každý školský rok 5 bodov, čiže **15 bodov.**
2. **Predmetové olympiády, súťaže:**

1. miesto 100 bodov

2. miesto 70 bodov

3. miesto 40 bodov

Celkový súčet bodov za prijímacie konanie je súčet SJL+MAT+FYZ+ANJ+ bod 2 + bod 3. **Napr. : 25+10+3+8+0+0= 46 bodov**

**V prípade rovnosti bodov rozhoduje :**

Prospech v prvom polroku 9. ročníka povinných predmetov SJL, MAT.

Ak bol žiak na základnej škole vzdelávaný formou individuálnej integrácie, je zákonný zástupca povinný túto skutočnosť uviesť v prihláške na štúdium na strednú školu.

**Záverečné ustanovenia**

1. Výsledky prijímacieho konania budú zverejnené 20.mája 2020 na výveske školy o 15.00 hod. a na webovej stránke školy [www.sousno.edu.sk](http://www.sousno.edu.sk/).
2. Rozhodnutie o prijatí alebo neprijatí uchádzačov odošle riaditeľstvo školy do 3 pracovných dní odo dňa výsledkov prijímacieho konania. Uchádzač alebo zákonný zástupca maloletého uchádzača doručí do 4. júna 2020 potvrdenie o nastúpení žiaka na štúdium.
3. Ak zákonný zástupca prijatého uchádzača na štúdium nezapíše v stanovenom termíne, rozhodnutie, ktorým bol uchádzač na štúdium prijatý, bude neplatné.
4. Zákonní zástupcovia neprijatých uchádzačov sa môžu odvolať do 5 dní odo dňa doručenia rozhodnutia. Odvolanie sa podáva u riaditeľa SOŠ technickej, Komenského 496/37, Námestovo. O odvolaní rozhoduje Žilinský samosprávny kraj, odbor školstva a športu v Žiline.

V  Námestove 04. 05. 2020

Vypracovala : PaedDr. Eva Verníčková

Ing. Jozef K r u ž e l

riaditeľ